Publication: Magyar Közlöny
Issue: MK-2001-65 (Year: 2001, Number: 65)
Era: 1990-2004
Section: h) az a)—g) pont hatálya alá nem tartozó, de a nemzetbiztonsági szolgálatokról szóló 1995. évi CXXV. törvény,
Paragraph Index: 1025

(4) A kirendelés a köztisztviselő közszolgálati jogviszonyát nem érinti. A kirendelés időtartama alatt a köztisztviselő a kirendelés időpontjában érvényes illetményére jogosult, de ha a kirendelés helye szerinti közigazgatási szervnél kedvezőbb illetményre lenne jogosult, akkor illetményét ennek megfelelően kell megállapítani. Hasonlóan kell eljárni a külön és egyéb juttatások tekintetében is. A köztisztviselő illetményét, külön és egyéb juttatását, az ezzel járó közterheket és a kirendeléssel felmerülő költségeket az a közigazgatási szerv viseli, ahova a köztisztviselőt kirendelték.

Source: https://magyarkozlony.hu/hivatalos-lapok/800ff76e2a8c69fe423b6982a4b0bbf188c87994/dokumentumok/a3368835cc22cffa380265c369269b38fcccbebe/letoltes